רון תומר

תומר (נולד ב-10 באפריל 1966) הוא תעשיין ישראלי, נשיא התאחדות התעשיינים ויו"ר נשיאות המעסיקים והעסקים בישראל. בעלים ומנכ"ל משותף של חברת התרופות "אוניפארם", וחבר המועצה של ארגון הרוקחות בישראל.

ביוגרפיה 
רון תומר נולד בתל אביב בשנת 1966 לשושנה וזבולון תומר, המייסדים של חברת אוניפארם ומחלוצי תעשיית הרוקחות והתרופות בישראל. הוא בעל תואר ראשון ברוקחות מהאוניברסיטה העברית בירושלים, תואר שני במנהל עסקים מאוניברסיטת תל אביב ותואר דוקטור ברוקחות מאוניברסיטת לונדון.

תומר הוא הבעלים ומנכ"ל-משותף של חברת התרופות אוניפארם, המפתחת, מייצרת ומשווקת תרופות גנריות מאז 1975. החברה מונה כיום מעל 220 עובדים, ובשנת 2017 השיקה את מפעלה החדש באזור התעשייה 'מבוא כרמל' הנמצא דרומית ליקנעם.

פעילות ציבורית 
 חבר נשיאות התאחדות התעשיינים במשך שש שנים.
 יו"ר מטה "מיוצר בישראל, כחול-לבן" במשך שמונה שנים. ניהול קמפיינים ציבוריים למען רכש תוצרת ישראל. עדכון תקנות העדפת תוצרת הארץ כך שתורחב הגדרת מוצר ישראלי לסיוע למפעלים אשר לא נכללו בדרישות ההגדרה הקודמת. הענקת עדיפות מוגדלת ליישובי עוטף עזה.
 יו"ר ועדת כלכלה ורגולציה במשך שנתיים: שינוי חוק התביעות הייצוגיות הדורש כעת תשלום אגרה על ידי התובע.

חיים אישיים 
תומר נשוי ואב לשלוש בנות. אחת מהן היא העיתונאית עמית תומר.

קישורים חיצוניים 

 אתר אוניפארם
 רון תומר, באתר התאחדות התעשיינים

הערות שוליים

בוגרי האוניברסיטה העברית בירושלים
בוגרי אוניברסיטת לונדון
מנכ"לים ישראלים
נשיאי התאחדות התעשיינים
דירקטורים ישראלים
ישראלים שנולדו ב-1966